Diari Oficial de la Generalitat Valenciana


Sumari del DOGV 4440, del 14-02-2003 (2003/1351)

ACORD de 20 de desembre de 2002, de la Comissió Territorial d'Urbanisme de València, relatiu a la modificació puntual número 2 del pla parcial Platja Sud del planejament de Daimús.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4440

Data del DOGV
:   14-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1351


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Daimús
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació puntual número 2 del pla parcial Platja Sud del planejament de Daimús. [2003/M1351]
  
Vist l'expedient remés per l'Ajuntament de Daimús referit a la modificació puntual número 2 del pla parcial Platja Sud del planejament de la població, a l'efecte de l'aprovació definitiva, i de conformitat amb el següents:
  
Antecedents de fet
  
1. El projecte es va sotmetre a informació pública mitjançant Acord del Ple de l'Ajuntament en sessió realitzada el dia 25 de juliol de 2002. Una vegada transcorregut el corresponent període d'exposició pública (notificat per anunci en el DOGV de data 8 d'octubre de 2002 i en el diari Levante de data 25 de setembre de 2002), es va aprovar provisionalment pel Ple de la corporació local en data 11 de novembre de 2002.
  
2. El projecte consta de memòria.
  
3. La present modificació consistix en la modificació tant de l'ús com dels paràmetres edificatoris d'una parcel·la dotacional pública de 7.248 m² situada en l'illa 8 del citat pla parcial.
  
En l'actualitat la qualificació d'esta parcel·la és d'equipament educatiu i cultural i mitjançant la present modificació passaria a ser d'ús d'equipament assistencial, i s'argumenta este canvi en l'interés general del municipi.
  
Així mateix es modifica els paràmetres edificatoris següents;
  
- L'edificabilitat de la parcel·la passa de 0,20 m²t/m²s a 0,65 m²t/m²s.
  
- L'ocupació màxima de parcel·la passa del 20% al 35%.
  
- El nombre màxim d'altures passa de PB+1 a PB+2.
  
4. Per part municipal s'aporten informes de la Conselleria de Cultura i Educació així com de la Conselleria de Benestar Social estos dos favorables al canvi de qualificació de la citada parcel·la.
  
5. Daimús disposa de normes subsidiàries de planejament amb aprovació definitiva per la Comissió Territorial d'Urbanisme en data 22 de desembre de 1993.
  
El pla parcial Platja Sud que es pretén modificar es va aprovar definitivament per Acord de la Comissió Territorial d'Urbanisme de data 11 de maig de 1993 i va ser homologat a la LRAU mitjançant Acord de la Comissió Territorial d'Urbanisme de data 11 de novembre de 1998.
  
6. La Comissió Informativa de la Comissió Territorial d'Urbanisme de València, en sessió realitzada el 16 de desembre de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, per remissió de l'article 55.1 de la Llei 6/1994, de 15 de novembre, (LRAU).
  
2. La documentació s'estima suficient, a l'efecte del compliment del que preceptuen els articles 27 i 28 de la LRAU.
  
3. Les consideracions que s'han de realitzar sobre la modificació pretesa són les següents:
  
- La possibilitat de canvi d'ús dotacional en parcel·les públiques està previst en l'article 58.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i concretament en el cas que ens ocupa ?modificació d'ús de parcel·la destinada a equipament públic per un altre equipament del mateix caràcter-.
  
S'inclou l'informe de la Conselleria de Cultura i Educació alhora que es desafecta la parcel·la per a l'ús educatiu docent.
  
- No s'incrementa l'aprofitament lucratiu privat ja que es manté el caràcter públic dels terrenys, i es manté la proporció i qualitat de les dotacions públiques tal com s'establix en l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
- Per tant el contingut d'esta modificació s'entén acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, sempre que es mantinga el caràcter públic de la dotació.
  
4. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió realitzada el 20 de desembre de 2002, acorda:
  
Aprovar definitivament la modificació núm. 2 del pla parcial Platja Sud del Pla General d'Ordenació Urbana de Daimús.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.